KS Strategy กลับมาลงทุนหุ้นไทยใน 4Q64 กับ 10 หุ้นเด่น
2 ตุลาคม 2564

KS Strategy กลับมาลงทุนหุ้นไทยใน 4Q64 กับ 10 หุ้นเด่น
คาดจะหมุนกลุ่มเล่นจากหุ้นอิงวัฎจักรโลกมายังหุ้นอิงปัจจัยในประเทศ
เรามีมุมมองบวกต่อตลาดหุ้นไทยในไตรมาส 4/2564 จาก
การผ่อนคลายมาตรการล็อกดาวน์และการเปิดประเทศจากจำนวนผู้ติดเชื้อยืนยันที่ลดลงและอัตราการฉีดวัคซีนที่เพิ่มขึ้น
การอัดฉีดเงินจากมาตรการกระตุ้นเศรษฐกิจและโครงการโครงสร้างพื้นฐานของรัฐบาลจากวงเงินที่ยังเหลืออยู่ 1 ล้านลบ.
ความเป็นไปได้มากขึ้นที่ข้อพิพาททางการค้าระหว่างสหรัฐฯ และจีนจะผ่อนคลายลงในช่วงสิ้นปี 2564 และ
กระแสเงินไหลเข้ามายังประเทศไทยเพราะตลาดหุ้นไทยยัง laggard ตลาดหุ้นทั่วโลกกอปรกับภาพรวมของสภาวะเศรษฐกิจต่างประเทศที่อ่อนตัวลง
ด้วยเหตุนี้ เราจึงคาดว่า SET Index จะเคลื่อนไหวแกว่งตัวขึ้นไปแตะระดับเป้าหมายสิ้นปีนี้ของเราที่ 1,650 จุด และคาดว่าจะเห็นการกลุ่มเล่นจากหุ้นอิงวัฎจักรโลกมายังหุ้นอิงปัจจัยในประเทศในไตรมาส 4/2564 ปัจจัยเสี่ยงสำคัญที่ต้องจับตามองในไตรมาส 4/2564 คือ 1) ภาวะเงินเฟ้อที่สูงขึ้นซึ่งอาจกระตุ้นให้ Fed เริ่มมาตรการ QE tapering และปรับเพิ่มอัตราดอกเบี้ยนโยบายเร็วกว่าที่เราคาดไว้ 2) สภาวะเศรษฐกิจของประเทศจีนที่ชะลอตัวลงและ 3) ความเสี่ยงที่จะเกิดอุทกภัยในภาคกลาง และกรุงเทพฯ
คงเป้า SET Index 12 เดือนล่วงหน้าไว้ตามเดิมที่ 1,680 จุด
หากเปรียบเทียบกับอัพเดทล่าสุดของเราในเดือน ก.ย. พบว่า EPS 12 เดือนล่วงหน้าของ SET Index ถูกปรับเพิ่มขึ้น +0.9% MoM มาอยู่ที่ 93.02 ขณะที่อัตราผลตอบแทนพันธบัตร 10 ปี เพิ่มขึ้น 19 bps MoM มาที่ 1.79% เป้าหมาย EYG ของเราคำนวณได้ที่ 3.72% หรือ -0.75SD ของค่าเฉลี่ย (ลดลงจากเป้าหมายเดิมที่ 3.90% หรือ -0.625SD) สมมติฐานพื้นฐานของเราอยู่ระหว่างสมมติฐานที่ 1 (สหรัฐฯ และจีนบรรลุข้อตกลงทางการค้าใหม่/เกิดภูมิคุ้มกันหมู่ในไตรมาส 1/2565) และสมมติฐานที่ 2 (เกิดภูมิคุ้มกันหมู่ในไตรมาส 3/2565) หรืออยู่ระหว่าง EYG ที่ -0.875SD และ -0.625 SD เรามองเห็นความคืบหน้าของความสัมพันธ์ทางการค้าระหว่างสหรัฐฯ และจีน ซึ่งมีความเป็นไปได้สูงขึ้นที่ข้อพิพาททางการค้าระหว่างสหรัฐฯ และจีนจะสงบลงชั่วคราวหลัง เมิ่ง หว่านโจว ประธานเจ้าหน้าที่ฝ่ายการเงิน (CFO) ของหัวเว่ย ได้รับอิสรภาพให้เดินทางกลับจีนเมื่อเดือนที่แล้วหลังทำข้อตกลงกับสหรัฐฯ กรมควบคุมโรคคาดว่าจำนวนการส่งมอบวัคซีนรวมจะอยู่ที่ 152.9 ล้านโดส ในปี 2564 มากกว่าเป้าหมายที่รัฐบาลตั้งไว้ที่ 100 ล้านโดส ในช่วงสิ้นปี 2564 เป้าหมาย SET Index 12 เดือนล่วงหน้าของเราที่ 1,680 จุด คำนวณด้วย EPS ล่วงหน้า 12 เดือนที่ 93.02 และ EYG ที่ 3.72% ซึ่งบ่งชี้ว่าเป้าหมาย SET Index สิ้นปี 2564/65 จะอยู่ที่ 1,650/1,710 จุด
กลยุทธ์การลงทุน 4 ธีม ได้แก่
หุ้นอิงปัจจัยการกลับมาเปิดเศรษฐกิจ (BBL CPALL CPN SPRC AOT และ AWC)
คาดว่าบริษัทเหล่านี้จะได้ประโยชน์จากการฟื้นตัวหลังวิกฤติโควิด-19 ซึ่งมีแรงหนุนมาจากการผ่อนปรนมาตรการล็อกดาวน์และการกลับมาเปิดพรมแดน
หุ้นที่มีทิศทางกำไรดีในปี 2564 (ASK และ KCE)
เราคาดว่า ASK และ KCE จะรายงานอัตราการเติบโตของกำไรทั้งปี 2564 ที่ 38% และ 114% ตามลำดับ
หุ้นที่ได้ประโยชน์จากดีล M&A ระหว่าง DTAC และ TRUE (DIF)
เราคาดว่า DIF จะเป็นผู้ได้ประโยชน์หลักหาก DTAC และ TRUE บรรลุข้อตกลงในการควบรวมกิจการ (ความเป็นไปได้อยู่ที่ 25%) จากการสปินออฟทรัพย์สินของ DTAC เข้า DIF เราคาดว่า DIF จะจ่าย DPS ที่ปีละ 1 บาท/หุ้น หรือคิดเป็นอัตราตอบแทนเงินปันผลที่ 7.7%
หุ้นกลุ่มรับเหมา (CK)
เราคาดว่า CK จะได้ประโยชน์จากการลงทุนของภาครัฐหลังสิ้นสุดวิกฤติโควิด-19
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp